Yangzom Brauen

Yangzom Brauen (* 18. April 1980 in Bern) is en Schauspelersch ut de Swiez.
Se is de Dochter vun den Swiezer Ethnoloog Martin Brauen un vun de tibeetsche Künstlersche Sonam Dolma Brauen.

 Loopbahn 
De Schauspeleree hett se op de Berner Schauspeelschool („Hochschule der Künste“) lehrt. Dorna hett se lüttere Rullen in't Theater un in’t Feernsehn hett. 2005 hett se mit den Kinofilm Æon Flux ehr Hollywood-Debüt hett. Dor hett se de Rull vun Inari speelt, een vun de bösen Lüüd. Siet dissen Film hett se in ünnerscheedliche amerikansche Produkschonen mitmaakt. För de Reeg Hallo Hollywood arbeit se ok as Speelbaas’sche un Produzentin un schrifft ok de Dreihböker dorto.

Blangen de Schauspeleree is Yangzom Brauen en Aktivistsche för de Unafhangigkeit vun Tibet. För se is dat dör de Geschicht vun ehr Familie wichtig. Ehr Grootöllern sünd ut Tibet utneiht, as ehr Mudder man bloots söss Johr oolt weer. Besünners ehr Grootmudder, de jümmers noch leevt, is för se wichtig wurrn, wieldat dat för se en direkten Blick op dat Schicksal vun Tibet wiesen deit.

In de Narichten is se wesen, wieldat de russ’sche Sünnerpolizei se in Moskau fastsett harr, as se in’n März 2001 vör dat Huus vun’t internatschonale Olmympsche Komittee IOC gegen de Wahl vun China as Gastland vun de olympschen Spelen vun 2008 demonstreert harr. Se is dorför een Nacht in’t Kaschott kamen.

Eenmol in de Week geiht se in en Tempel un se is Liddmaat vun de Tibet Connection, de eenmol in’n Maand in Los Angeles en Radioprogramm över Tibet maakt.

 Filmografie (Utwahl) 
 Johr Titel 2001 Joy Ride 2001 Schluss mit lustig!, Feernsehn 2002 Paul und Lila, Kortfilm 2003 3 Lieder, Kortfilm 2004 Heimkehr 2005 Æon Flux 2006 A2Z 2006 Asudem 2009 The Mandala Maker 2009 Cargo 2009 Hallo Hollywood, Feernsehreeg 2010 Länger leben 2012 Wie zwischen Himmel und Erde 2016 Available

 Weblenken 
 Offizielle Websteed vun Yangzom Brauen

 In Bern geboren, in Hollywood zu Hause, für Tibet im Einsatz Ein Portrait Brauens ut den Tages-Anzeiger vun'n 11. April 2008

Kategorie:Fru
Kategorie:Börger von de Swiez
Kategorie:Schauspeler
Kategorie:Boren 1980